รัฐบาลไทย-ข่าวทำเนียบรัฐบาล-รมว.เกษตร 'เฉลิมชัย' ภูมิใจ สามารถมอบกรมชลประทานเริ่มดำเนินการสร้างอ่างเก็บน้ำลำไตรมาศ
วันจันทร์ที่ 15 พฤศจิกายน 2564
รมว.เกษตร 'เฉลิมชัย' ภูมิใจ สามารถมอบกรมชลประทานเริ่มดําเนินการสร้างอ่างเก็บน้ําลําไตรมาศ
รมว.เกษตร 'เฉลิมชัย' ภูมิใจ สามารถมอบกรมชลประทานเริ่มดําเนินการสร้างอ่างเก็บน้ําลําไตรมาศ ถือเป็นอ่างเก็บน้ําแห่งแรกที่มีความจุมากที่สุดในจังหวัดพังงา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหการณ์ ติดตามการพัฒนาแหล่งน้ําและการบริหารจัดการน้ําในพื้นที่ อ.ทับปุด จ.พังงา ได้แก่ 1) ความคืบหน้าโครงการอ่างเก็บน้ําลําไตรมาศ มีความจุที่ระดับน้ําเก็บกัก 5.60 ล้าน ลบ.ม. (54.70%) มีแผนดําเนินโครงการในปี 2565 - 2568 หากดําเนินการแล้วเสร็จ จะเป็นแหล่งเก็บกักน้ําต้นทุนไว้ใช้เสริมการเพาะปลูกในฤดูฝน ระยะฝนทิ้งช่วงและการปลูกพืชไร่ในฤดูแล้งของฝายคลองลําไตรมาศ ซึ่งมีพื้นที่รับประโยชน์เดิม 5,000 ไร่ และสามารถเพิ่มพื้นที่รับประโยชน์ได้อีก 1,350 ไร่ รวมพื้นที่รับประโยชน์ 6,350 ไร่ เพื่อการอุปโภค-บริโภคและเกษตรในท้องที่อําเภอทับปุดและพื้นที่ใกล้เคียง จังหวัดพังงา บรรเทาปัญหาอุทกภัยในขอบเขตพื้นที่โครงการ และเป็นแหล่งท่องเที่ยวและพักผ่อนหย่อนใจให้กับราษฎรและนักท่องเที่ยว
2) ความคืบหน้าโครงการอ่างเก็บน้ําคลองลํารูใหญ่ ตําบลลําแก่น อําเภอท้ายเหมือง จังหวัดพังงา มีแผนในการดําเนินงานในปี 2567 - 2570 มีความจุที่ระดับน้ําเก็บกัก 12.78 ล้าน ลบ.ม. (50.50%) หากดําเนินการแล้วเสร็จ จะช่วยในเรื่องของการอุปโภค-บริโภค ในเขต อ.ท้ายเหมือง อ.ตะกั่วป่า ประชากร 52,475 คน (5,200 ครัวเรือน) สามารถส่งน้ําให้กับพื้นที่ชลประทาน 1,200 ไร่ เขต ต.ลําแก่น อ.ท้ายเหมือง จ.พังงา เป็นแหล่งน้ําต้นทุนสนับสนุนอุตสาหกรรมการท่องเที่ยว และสนับสนุนแหล่งน้ําต้นทุนให้กับฐานทัพเรือพังงา และท่าเรือน้ําลึก
3) โครงการอ่างเก็บน้ําบ้านหินกอง ตําบลเกาะยาวใหญ่ อําเภอเกาะยาว จังหวัดพังงา มีแผนการดําเนินงาน ในปี 2567 - 2568 โดยกรมชลประทานอยู่ระหว่างการศึกษาวางโครงการ สํารวจ ออกแบบ แล้วเสร็จ ในปี 2565 และมีการขอใช้พื้นที่ ส.ป.ก. จํานวนประมาณ 120 ไร่ มีความจุที่ระดับน้ําเก็บกัก 550,000 ลบ.ม. (56.90%) หากดําเนินการแล้วเสร็จ จะสามารถช่วยในเรื่องของการอุปโภค-บริโภค แก่ราษฎรในพื้นที่ ตําบลเกาะยาวใหญ่ อําเภอเกาะยาว จังหวัดพังงา จํานวน 1,600 ครัวเรือน ประชากร 8,000 คน และเป็นแหล่งน้ําต้นทุนเพื่อรองรับการขยายตัวของอุตสาหกรรมการท่องเที่ยวเกาะยาวใหญ่
สําหรับความก้าวหน้าโครงการที่ได้รับงบประมาณปี 2564 ได้แก่ โครงการทํานบดินบางเตยพร้อมระบบส่งน้ํา หมู่ที่ 8 ตําบลนบปริง อําเภอเมือง จังหวัดพังงา ซึ่งโครงการดังกล่าวได้รับอนุญาตจากกรมป่าไม้แล้ว อยู่ระหว่างเตรียมงาน คาดว่าจะเริ่มการก่อสร้างได้ภายในเดือนธันวาคม 2564 นี้ หากดพเนินการแล้วเสร็จ จะสามารถช่วยสนับสนุนน้ําเพื่อการอุปโภค - บริโภคให้ราษฎรในพื้นที่หมู่ที่ 1, 2, 3, 6 และ 8 ตําบลนบปริง อําเภอเมือง จังหวัดพังงา อุปโภค-บริโภค จํานวน 1,362 ครัวเรือน และเป็นแหล่งน้ําสําหรับพื้นที่การเกษตรให้ราษฎรในพื้นที่หมู่ที่ 1, 2, 3, 6 และ 8 ตําบลนบปริง อําเภอเมือง จังหวัดพังงา เพื่อการเกษตร 250 ไร่
รัฐมนตรีว่าการกระทรวงเกษตรและสหกรณ์ ยังได้ติดตามโครงการที่จะเสนอขอตั้งงบประมาณปี 2566 - 2567 จํานวน 2 โครงการ ได้แก่ 1) โครงการอาคารบังคับน้ําบ้านโตนดินใน หมู่ที่ 9 ตําบลถ้ํา อําเภอตะกั่วทุ่ง จังหวัดพังงา และ 2) โครงการอาคารบังคับน้ําคลองน้ําจืด หมู่ที่ 2 ตําบลเกาะยาวน้อย อําเภอเกาะยาว จังหวัดพังงา ซึ่งทั้ง 2 โครงการอยู่ระหว่างการสํารวจและดําเนินการเตรียมความพร้อม
"ผมตั้งใจว่าจะขอสร้างอ่างเก็บน้ําในพื้นที่จังหวัดพังงาในวันที่ผมยังเป็นรัฐมนตรีว่าการกระทรวงเกษตรและสหกรณ์ ซึ่งสิ่งที่สร้างความภาคภูมิใจคือสามารถดําเนินการสร้างอ่างเก็บน้ําลําไตรมาศได้ ซึ่งถือเป็นอ่างเก็บน้ําแห่งแรกที่มีความจุมากที่สุดในจังหวัดพังงา สําหรับโครงการที่เสนอขอตั้งงบประมาณปี 2566 - 2567 กระทรวงเกษตรฯ โดยกรมชลประทาน ได้พิจารณานําโครงการอาคารบังคับน้ําบ้านโตนดินใน บรรจุในแผนที่จะเร่งดําเนินการ ภายในปี 2565 นี้ด้วย และในส่วนของโครงการอาคารบังคับน้ําคลองน้ําจืด จะดําเนินการพิจารณา หากสามารถจัดสรรงบประมาณได้เร็วขึ้น จะดําเนินการในทันที เพื่อบรรเทาปัญหาของพี่น้องให้ลดน้อยลง" ดร.เฉลิมชัย กล่าว
นอกจากนี้ รัฐมนตรีว่าการกระทรวงเกษตรและสหกรณ์ได้ติดตามโครงการอาคารของสหกรณ์การเกษตรเพื่อการตลาดลูกค้า ธ.ก.ส. พังงา จํากัด รวมถึงมอบหนังสืออนุญาตให้เกษตรกรเข้าทําประโยชน์ในเขตปฏิรูปที่ดิน (ส.ป.ก. 4-01) จํานวน 10 รายด้วย